google/wiki40b huggingface dataset:
Nordhordland fogderi

Herreder

Fra 1857 omfattet fogderiet herredene Os, Fuse, Fane, Sund, Fjeld, Askøen, Bergen landdistrikt, Aarstad, Hammer, Haus, Hosanger, Manger og Lindaas. Bruvik herred ble utskilt fra Haus i 1870, Herlø herred ble utskilt fra Manger i 1871, Bergen landdistrikt ble innlemmet i Bergen i 1877, Masfjorden herred ble utskilt fra Lindaas i 1879, Alversund herred ble utskilt fra Hammer og Hosanger i 1885, og Østervold herred ble utskilt fra Sund i 1886.  
I 2011 tilsvarer det kommunene Fusa, Os, Samnanger, Sund, Austevoll, Fjell, Askøy, Osterøy, Vaksdal, Modalen, Øygarden, Radøy, Meland, Lindås, Austrheim, Fedje og Masfjorden, samt bydelene Arna, Fana, Fyllingsdalen, Ytrebygda, Laksevåg, Årstad og Åsane og strøkene Kalfaret, Årstad, Møhlenpris, Nygård, Sandviken og Ytre Sandviken i Bergenhus bydel i Bergen kommune.
Avvikene er at øvre Bergsdalen og øvre Eksingedalen i nåværende Vaksdal kommune hørte til Evanger herred i Hardanger og Voss fogderi, og at sørøstsiden av  øyene Selbjørn og Huftarøy i nåværende Austevoll kommune hørte til Fitjar herred i Søndhordland fogderi.

Rettslig inndeling

Nordhordland sorenskriveri omfattet samme område som det som til 1857 var Nordhordland og Voss fogderi, med unntak av at Voss hørte til Hardanger og Voss sorenskriveri. I 1847 ble Nordhordland sorenskriveri delt i to, ved at Midthordland sorenskriveri ble opprettet. Dette omfattet da også de deler av Søndhordland fogderi (Austevoll, Fusa, Os og Samnanger) som i 1857 ble innlemmet i Nordhordland fogderi.
Nordhordland fogderis utstrekning ble da sammenfallende med Nordhordland og Midthordland sorenskriverier. Hardanger og Voss fogderi ble sammenfallende med Hardanger og Voss sorenskriveri, og Søndhordland fogderi ble sammenfallende med Søndhordland sorenskriveri i utstrekning. Nordhordland og Midthordland sorenskriverembeter ble i 2006 slått sammen til Nordhordland tingrett, som samtidig ble utvidet med Gulen og Voss.
Burson-Marsteller

Burson-Marsteller i Norge

Burson-Marsteller startet virksomhet i Norge i 1977 og har i dag (2012) drøyt 40 ansatte med kontorer i Oslo sentrum. Administrerende direktør er Morten Pettersen og rådgiverne i selskapet har blant annet bakgrunn fra journalistikk, det politiske miljøet, privat næringsliv og offentlig virksomhet. 
Selskapet jobber med de fleste, «klassiske» PR-grenene, som samfunnsskontakt, markedskommunikasjon, kampanjer, krisekommunikasjon, internkommunikasjon, mediehåndtering, medietrening, sosiale medier og omdømme.
Burson-Marsteller Norge er medlem av KOMM.
Augusto De Luca

Utstillinger

Museo di villa Pignatelli (Napoli) – Palazzo Taverna (Roma) – Galleria Ken Damy (Brescia) – Italias deputertkammer (Roma) – Studio Trisorio (Napoli) – Galleria Civica (Modena) – Galleria Lotti (Bologna) – Galleria San Fedele (Milano) – Archiginnasio (Bologna) – Palazzo Dugnani (Milano) – Villa Strozzi (Firenze) – Palazzo Braschi, Museo di Roma (Roma) – Galleria Nuova Fotografia (Treviso) – Istituto Italiano di Cultura (Lille, Frankrike – Palazzo Lanfranchi (Pisa) – Expo Arte 1985 (Bari) – Palazzo Sforzesco (Milano) – Galleria Dry Photo (Prato) – Italian Culture Institute (New York) – China National Gallery of Aesthetic Arts (Peking) – Museo Italo Americano di San Francisco (USA) – Galleria Diaframma (Milano) – Galleria Hasselblad (Göteborg, Sverige) – ANFA (Barcelona, Spania) – Galleria Fotografia Oltre (Chiasso, Sveits) – FNAC (Lyon, Frankrike) – Galleria Vrais Reves (Lyon, Frankrike) – Italian Cultural Society (Sacramento, California) – Galleria Camara Oscura (Logrono, Spania) – Forum Ezposition (Bonlieu Annecy, Frankrike) – Museo Ancien (Grignan, Frankrike) – Ecole des Beaux Arts (Tourcoing, Frankrike) – ARTEDER 1982 (Bilbao, Spania) – Journees Internacionales de la Photographie (Montpellier, Frankrike) – Galerie Divergence (Ayeneux Soumagne, Frankrike) – Rencontres Internationales de la Photographie 1984 (Arles, Frankrike) – Dept.of Art of the University of Tennessee (Chattanooga, USA) – Maison des Arts (Laon, Frankrike) – Biennale Internazionale di Fotografia 1985 (Belgrado, Serbia) – Festival d'Animation Audiovisuelle 1986 (Saint Marcellin, Isere , Frankrike) – Musee d’Art Modern (Liège, Belgia)
Vestnilfeber

Vestnilfeber (West Nile fever) er en sykdom forårsaket av virus overført gjennom stikkemygg. Sykdommen forekommer i både tropiske og tempererte strøk, men det er ikke meldt om tilfeller i Norge, verken innenlandssmittede eller importerte. Smitten kan gi alvorlige nevrologiske lidelser.
Cyneburg

Etymologi

Navneleddet cyne, «kongelig», har opprinnelse i urgermanske *cunja-, «edelt slektskap, familie». Den norrøne formen av leddet var kyn. Navneleddet burg har opprinnelse i gammelengelske burχ, «styrke», og finnes igjen i moderne engelsk i borough og sluttleddet -bury i flere stedsnavn. Norrøne former av navnetleddet er bjarga, bjǫrg og borg.
Wladimir Ledóchowski

Bakgrunn

Wladimir Ledóchowski stammet fra en gammel polsk adelsslekt. Han var broren til den saligkårede ordensgrunnleggeren grevinne Maria Teresia Ledóchowska og den hellige ordensgrunnleggeren grevinne Ursula Ledóchowska, og slektning av kardinal Mieczyslaw Halka Ledóchowski.
Fra 1877 til 1884 var Ledóchowski elev ved Theresianum i Wien og var samtidig pasje ved det keiserlige hoff. Etter matura (eksamen artium) studerte han jus i Wien 1884/1885|85. 
Så trådte han inn i presteseminaret i Tarnów. Mellom 1886 og 1889 studerte Ledóchowski filosofi ved Collegium Germanicum et Hungaricum i Roma, og teologi ved Det pavelige universitet Gregoriana. Studiene endte med graden dr. phil.

Prest

I 1889 var han ved presteseminaret i Starawies ved Kraków og ble presteviet i 1894. 
I 1900 ble kan rektor ved jesuittkollegiet i Kraków. I 1901 avanserte han til viseprovinsial for de galisiske provinser, og året etter ble han provinsial for disse områder. Dette embede hadde han til 1906.
Den 8. september 1906 kalte den nettopp valgte generalsuperior Franz Xaver Wernz til ordenssekretær i moderhuset i Roma.

Jesuittordenens generalsuperior

Etter at Wernz døde den 19. august 1914, ble Ledóchowski valgt til ordenens 26. generalsuperior. På grunn av Italias inntreden i første verdenskrig i 1915, la han for en periode ordensledelsen til Zizers ved Chur i Sveits.
Da Vatikanet i 1918 satte i kraft en ny kirkerett, tilpasset Ledóchowski jesuittenes ordensrett til denne. Prosessen med omleggingen var ferdig i 1923.
B'Sides Themselves

B'Sides Themselves er ei samling av singel-B-sider av den britiske progressiv rock-gruppa Marillion. Albumet ble utgitt i januar 1988. Det har aldri blitt remastret, men alle sangene på albumet finnes også på samlinga The Singles '82-'88, som ble utgitt i 2000.
Lundamo Idrettslag

Tabellen 2009

5. divisjon Trøndelag avdeling 6

Tabellen 2011

6. divisjon Trøndelag avdeling 6

Tabellen 2012

6. divisjon Trøndelag avdeling 8
Across the Universe (sang)

Komposisjon

I 1967 gikk Lennons forhold til kona Cynthia Powell mot slutten. Etter en krangel skrev han teksten til det som ble «Across the Universe». Deretter skrev han sangen og la til overgangen, hans eget mantra: «Jai Guru Deva Om». Disse ordene har flere betydninger; «Jai» betyr blant annet «håp« og «takk» «Guru» betyr «lærer» og «Dev» betyr «gud»; «Om» eller «Ohm» er lyden av universitet i balanse.

Innspilling

Sangen ble skrevet i løpet av gruppens såkalte «Peppertime»-periode preget av psykedeliske eksperimenter. Den møtte ikke umiddelbart interesse hos de andre tre Beatles-medlemmene da Lennon framførte den i studioet. Men  McCartney ba  om å få høre sangen igjen og spilte den inn sammen med Lennon. Det improviserte koret representerer den første av i alt tre ganger i Beatles-historien hvor kvinnestemmer ble benyttet på en Beatles-sang (de to andre i «The Continuing Story of Bungalow Bill» og «Birthday», senere samme år).
Sangen ble donert til World Wildlife Funds veldighetsalbum No one's Gonna Change Our World, hvor tittelen er tatt fra referenget til «Across the Universe». Fuglekvitter ble lagt på opptakene for å gi sangen et naturmotiv.
The Beatles var ikke helt tilfreds med denne utgaven. Lennon spilte sangen gjentatte ganger i løpet av «Get Back»-opptakene i 1969, slik filmen Let It Be viser. Da produsenten Phil Spector tok over innspillingen, senket han tempoet, la på orkester og kor, og skapte dermed album-versjonen.
En akustisk versjon finnes på Let It Be... Naked. Den første utgaven er blitt utgitt på flere Beatles-samlealbum og Anthology 2.

Andre utgaver

Sangen har blitt spilt av en rekke musikere, blant annet Fiona Apple i filmen Pleasantville, Aurora, David Bowie, Rufus Wainwright, 10cc, Beholeand og Lana Lane. Den har også vært et populært avslutningsnummer på veldighetskonserter, sist ved anledningen for flodofrene for tsunamien i Asia i 26. desember 2004.
T.S. Ashton

Utdannelse

Thomas Ashton ble utdannet ved Ashton-under-Lyne secondary school og Manchester University. Hans akademiske karriere var fokusert på økonomisk historie og finans. Ashton var assisterende foreleser i økonomi ved Sheffield University fra 1912 til 1919, og fra 1919 til 1921 foreleser og rektor ved Birmingham University. I 1921 ble han utnevnt til Senior-foreleser i økonomi ved Manchester University. Til slutt ble han Dean of the Faculty of Commerce and Administration fra 1938 til 1944. Så ble han professor i økonomisk historie ved London School of Economics hvor han var fra 1944 til 1954. Han var president for både Manchester Statistical Society (1938 – 1940), og Economic History Society (1960 – 1963).
Badungsundet

Badunsgundet (indonesisk: Selat Badung) er et sund på sørøstsida av Bali i Indonesia. Det går mellom Bali og den mindre øya Nusa Penida. Det er om lag 60 kilometer langt og 20 kilometer bredt.

Historie

I februar 1942 ble slaget i Badungsundet utkjempa her.

Geografi

Det er en rekke turistmål ved kysten av sundet, deriblant Nusa Dua, Tanjung Benoa og Sanur.
En dörr på glänt

«En dörr på glänt» eller «När en stjärna står tänd över barndomens hus», med innledningsordene Till hemmet där jag idel kärlek mötte tanken går, er en svensk julesang med melodi av Eric Frykman og tekst av signaturen Fritz Gustaf (Fritz Gustaf Sundelöf). Den ble publisert i 1946.
Sangen har blant annet blitt spilt inn på plate av Göingeflickorna.

Norsk versjon

Egil Hagen har skrevet en norsk tekst. Den norske tittelen er «Når en stjerne står tendt». Arne Sveen med Columbia Danseorkester og barnekor har spilt inn sangen. Den ble utgitt på 78-platen Columbia GN 988 i 1947.
London City Hall

Bakgrunn

GLA ble vedtatt opprettet ved lov i 1999, og i de første årene holdt GLA til i en bygning i Marsham Street i Westminster. I 1998 ble det utlyst en konkurranse om valg av sted og bygning for nye kontorer til GLA. Det kom inn 55 bidrag, hvorav syv ble valgt ut og vist fram i en utstilling i OXO-tårnet samme år. Besøkende ble oppfordret til å si sin mening og stemme på sin favoritt. Forslaget fra Foster + Partners viste seg å være  publikumsfavoritten.
I februar 1999 vant Foster + Partners konkurransen om å bygge det nye hovedkvarteret for GLA. Sommeren samme år presenterte Foster + Partners detaljerte planer for bygningen. I mai 2002 overrakte Foster + Partners den ferdige bygningen til GLA. Bygningen ble offisielt åpnet av dronning Elizabeth II i juli samme år.

Fakta om bygningen

London City Hall kostet 65 millioner pund å bygge. Bygningen er 45 meter høy og består av 10 etasjer over bakken og to etasjer under bakken. Det er sju heiser i bygget. Grunnvann blir pumpet gjennom bygningen for kjøling. Fra øverste etasje er det tilgang til en utsiktsplattform som går rundt hele bygningen. Den karakteristiske fasaden gir skygge mot sollys, og internt skapt varme blir gjenbrukt. Bygningens form og vinkel skal redusere varmeopptak om sommeren og varmetap om vinteren. Spiraltrappen som går langs innsiden er 500 meter lang. Bygningen er kledt med 3 844 glasspaneler. I 2007 ble solcellepaneler installert på taket for å øke bygningens miljøvennlighet.

Beliggenhet

London City Hall ligger på The Queen's Walk på Themsens sørlige bredde, mellom Tower Bridge i øst og London Bridge i vest. I nærheten ligger også museumsskipet HMS «Belfast», Londons høyeste bygning The Shard og London Bridge stasjon (jernbane og undergrunnsbane). Bygningen er en del av More London, og leies av GLA for en periode på 25 år.
U18-VM i friidrett

U18-VM i friidrett (engelsk: IAAF World U18 Championships), tidligere Ungdoms-VM i friidrett (engelsk: IAAF World Youth Championships in Athletics), var et toårig verdensmesterskap i friidrett, som ble arrangert av IAAF hvert andre år, for utøvere fra 16 til 17 år gammel per 31. desember det året mesterskapet arrangeres.
Verdensmesterskapet ble første gang arrangert i 1999 og siste gang i 2017.
Fast Five

Filminfo

I den siste filmen av The fast and furious pentalogien møter vi på nye streetracere «Brian O'Connor», Paul Walker og streetraceren «Dominic Toretto», Vin Diesel. Den hadde premiere 4. mai 2011 og ble lovet av Universal Studios at skulle bli den beste fartsfilmen hittil med flere gatebiler og mer ulovlig virksomhet fra flere av USAs stjernegalleri.
Sara Lidman-prisen

Sara Lidman-prisen (svensk:Sara Lidman-priset) er en svensk pris, innstiftet av Sara Lidman-sällskapet i 2013.
«Pristagare kan variera från, till exempel, författare, journalister och kulturarbetare till föreningar som verkar i Sara Lidmans anda av passionerat motstånd och engagemang», heter det på selskapets nettsider. Fra og med 2014 deles prisen ut hvert andre år. Prisen består av en symbolsk gave samt rett til en ukes opphold på Lidmangården i Missenträsk.
Virtual private network

Virtual private network (VPN), på norsk; virtuelt privat datanettverk, er betegnelsen på en datateknikk som anvendes for å skape «punkt-til-punkt»-forbindelser, såkalte «tunneler», gjennom et annet datanett (som for eksempel internett).
En VPN-tunnel kan være kryptert, noe som er viktig når man ikke kjenner, eller er usikker på sikkerheten gjennom et eventuelt offentlig datanett, som for eksempel internett.

Formål

Med en kryptert VPN kan man skape en sikker privat forbindelse over for eksempel et offentlig datanett, som for eksempel kan være en del av et ukryptert eller svakt kryptert datanett.
Flere organisasjoner har et internt oppbygd VPN, og flere ulike organisasjoner kan oppbygge et felles virtuelt datanett mellom seg for et spesielt formål. Eksempel på anvendelse av VPN-forbindelser er hvis noen vil koble seg opp mot virksomhetens ikke offentlig tilgjengelige servere og arbeide som om klienten var tilsluttet i LANet, eller for å koble to separate fysisk adskilte kontordatanett til et stort.
Nojabrsk

Nojabrsk (russisk: Ноя́брьск) er den største byen i det autonome området Jamalo-Nenetsk i Russland. Byen ligger rundt 560 km sørøst for Salekhard og 870 km nordøst for Tjumen. Innbyggertall: 109 870 (est. 2007), 96 440 (folketelling 2002), 85 880 (folketelling 1989), 25 100 (est. 1982).

Historie

Nojabrsk er en ung by, som fikk bystatus først i 1982. Byens opprinnelse går tilbake til 1973, da utbyggingen av oljefeltet «Kholmogorskoje» begynte. Det ble bygget jernbane frem til stedet, og oppført boliger for arbeiderne. Bosetningen vokste opp rundt jernbanestasjonen Nojabrskaja, og i oktober 1977 ble bosetningen Nojabrsk offisielt grunnlagt. Navnet kommer fra det russiske ordet for november: Ноя́брь – nojabr. Ved utgangen av samme år hadde den 1 523 innbyggere. Bosetningen vokste stadig videre, og skoler og gater ble bygget. Byrettigheter ble innvilget 28. april 1982.

Økonomi og næringsliv

Byen ligger midt i de vestsibirske oljefeltene, og Nojabrsks hovednæringsvei er naturlig nok oljeutvinning. Selskapet Gazprom Neft er sterkt representert i området.

Transport

Nojabrsk lufthavn ligger seks kilometer vest for byen, med flyvninger til Moskva, Salekhard og et antall andre destinasjoner.
Byen ligger ved jernbanen Tjumen–Novyj Urengoj. Byen er delt i en mindre sørlig del, Noyabrsk-I, og en større nordlig del, Noyabrsk-II. Hver bydel har sin egen jernbanestasjon, noe som gjennom årene har forvirret mange nye tilreisende. Jernbanelinjen skiller boligdelen i byen fra industriområdene som betjener oljefeltene.
Crime Writers' Association

Dagger-prisene

CWA er kanskje mest kjent å utdele de årlige Dagger-prisene, som sammen med Mystery Writers of Americas Edgar-pris regnes for verdens mest prestisjefulle kriminallitterære priser.
Jøvik

Jøvik er ei bygd i Tromsø kommune i Troms. Den ligger på østsiden av Ullsfjorden, ved innløpet til fjordarmen Kjosen.
Jøvik var tidligere en av de største bygdene i Ullsfjord kommune. Her lå Jøvik Sildolje & Kraftforfabrik, som rundt 1970 var landets nest største sildoljefabrikk. Bygda hadde også et fiskebruk, samt postkontor og butikk. Sildoljefabrikken ble nedlagt i 1996. De siste tiårene har Jøvik vært preget av nedgang i folketallet og en aldrende befolkning. Grunnkretsen Jøvik, som dekker området fra Straumsbukta til Fornes, hadde 35 innbyggere i 2015.
De største virksomhetene i området i dag er to store grustak, beliggende på henholdsvis Fornes og Straumsnes.
Bygda har veiforbindelse via Fv293 til Lakselvbukt og videre til Europavei 8. Før veien ble bygget på 1970-tallet gikk det ferge fra Jøvik til Breivikeidet. Avstanden fra Jøvik til Tromsø sentrum er rundt 100 kilometer. Hvis den planlagte Ullsfjordforbindelsen blir bygget vil området få redusert reisetiden til Tromsø sentrum til rundt halvparten.
Karlovac

Karlovac (tysk: Karlstadt, ungarsk: Károlyváros) er en by i Kroatia. Karlovac har 55.981 innbyggere i 2011 hvor 46.827 i sentralbebyggelsen. Byen er administrasjonssentrum i Karlovac fylke og ligger mellomn Rijeka og Zagreb. Fire elver - Korana, Kupa, Mrežnica og Dobra - renner gjennom byen. Karlovac er blant annet kjent for bryggeriet som brygger ølet Karlovačko.

Historie

Karlovac er den yngste av Kroatias provinsbyer ble til ved et politisk og militært vedtak fattet i 1578 da Det habsburgske rike lot oppføre en befestning for å forsvare rikets søndre deler mot en osmansk invasjon. Byen er oppkalt etter sin grunnlegger Karl II.

Kommunikasjoner

Ved Karlovac er det en tilslutningsvei til motorvei]en A1 som i østlig retning fører mot hovedstaden Zagreb og i vestlig mot Rijeka og Split.
Eilev Groven Myhren

Folkemusikk og kor

I Groven Myhrens hovedoppgave i musikk: Fons et origo, arven fra europeisk renessanse i norsk folkemusikk og dans, drøftes den norske springaren og polsen i lys av renessansens tredelte danseformer. Arbeidet med norsk folkemusikk har nedfelt seg i diverse artikler, bl.a. i Årbok for norsk folkemusikk. Groven Myhren spiller selv hardingfele, har spilt en del til dans og deltatt på kappleik.
Han har i flere år virket som kordirigent, laget arrangementer og komponert for kor.
Han er sønn av Magne Myhren og Dagne Groven Myhren, og bror av Øyonn Groven Myhren.
Britiske imperieleker 1930

Britiske imperielekene 1930. Lekene var de første lekene som senere ble til Samveldelekene (Commonwealth Games). De første lekene ble arrangert i Hamilton i Ontario i Canada i perioden 16. til 23. august 1930. Det var 400 utøvere fra elleve nasjoner som deltok i sju sporter. Lekene ble åpnet av George V og England ble beste nasjon med 25 gullmedaljer foran Canada med 20.
Artist in residence

Artist-in-residence-programmer gjør det mulig for kunstnere, akademikere, kuratorer, og andre mennesker i kreativt arbeid å jobbe og oppholde seg et annet sted enn i sitt vante miljø. Artist-in-residence-opphold gir tid til refleksjon, forskning, presentasjon og produksjon. Det gir også en mulighet til å utforske egen praksis i et annet samfunn eller miljø, møte nye mennesker, bruke nye materialer og oppleve livet på et nytt sted.

Organisering

Noen residencies er innlemmet i større institusjoner. Andre organisasjoner eksisterer for å støtte artist-in-residencies. Artist-in-residencies kan være knyttet til museer, universiteter, gallerier, teater, kommuner, offentlige etater, og festivaler. De kan være sesongbetont, pågå hele året, eller være knyttet til et bestemt arrangement. De er lokalisert i byrom, i landlige omgivelser, eller i naturen. Det finnes hundrevis av artist-in-residencies og AiR-organisasjoner over hele verden.

Krav

Forventninger og krav til AiR varierer. Forholdet mellom gjestekunstneren og vertskapet er ofte en viktig del av et residency-program. Noen ganger blir kunstneren ganske involvert i et fellesskap - med presentasjoner, workshops, og samarbeid med lokale kunstnere. Andre ganger er kunstneren ganske isolert, med god tid til å fokusere på eget arbeid.

Finansiering og rekruttering

AiR-programmer finansieres på ulike måter. Noen steder må gjestekunstnerne finansiere sitt eget opphold, og søke finansiering og støtte fra sine egne land og nettverk. Det finnes også AiR-programmer som finansierer hele eller deler av gjestekunstnernes opphold.
Rekrutteringen av gjestekunstnere kan variere mellom åpne utlysninger, invitasjoner eller partnerskap med andre institusjoner.
Mange ganger er en residency-erfaring begynnelsen på et langvarig samarbeid. Kunstneren kommer ofte tilbake for å fullføre et prosjekt han eller hun startet, for å begynne på et nytt arbeid, eller for å delta på en utstilling, i et panel eller verksted.
Syrekatelyserte reaksjoner

I syrekatalyserte reaksjoner og basekatalyserte reaksjoner blir reaksjonen katalysert ved hjelp av en syre eller base. Syren bidrar med protoner, mens basen tar imot portoner, henholdsvis kalt Brønsted-Lowry-syrer og -baser. Typiske reaksjoner som blir katalysert med protonoverføring er forestringer og aldolreaksjoner.

Fastfase syrekatalysator

På en industriell skala vil mange katalysereaksjoner skje ved å bruke en syre i fast form. Dette er en heterogen katalysator. Eksempler på denne teknikken er Lewis-syrene, som også er oksider Zeolitt og Aluminiumoksid. Slike syrer blir ofte brukt ved krakking
Crowley County

Historie

Fylket ble grunnlagt i 29.mai 1911 av land som ble skilt ut fra Otero County og det har fått sitt navn etter senator John H. Crowley.
Nenia (Valen)

«Nenia» opus 18 nr. 1 er et verk for orkester i én sats av Fartein Valen. Stykket ble skrevet i 1932-33 og er inspirert av billedhuggerverket «Den døende galler» og det meningsløse og tragiske ved unge menneskers død.

Besetning

Verket er skrevet for et orkester bestående av 2 fløyter, 2 oboer, 2 klarinetter, 2 fagotter, 1 valthorn, 1 trompet og strykere. 
En typisk framføring varer omtrent 6 minutter. Verket er tilegnet Else Christie Kielland og er utgitt på Harald Lyche & Co.s Musikkforlag.

Bakgrunn

Valen begynte på «Nenia» hjemme i Valevåg den 20. juli 1932, bare ett par uker etter at han hadde fullført «Sonetto di Michelangelo», og komposisjonen ble fullført på Mallorca 23. januar 1933. Verket har undertittelen «Nenia sulla morte d'un giovane» («Sørgesang over en ung manns død»). Nenia er betegnelsen på sørgesangen som de gamle romerne brukte i sine begravelsesfølger, der kvinnene i følget sang til akkompagnement av tibia (et obo-lignende instrument).  Dette temaet har senere inspirert mange kunstnere, mest kjent er kanskje Friedrich Schillers dikt «Nänie», som senere ble tonesatt av Johannes Brahms (se «Nänie»). 
Valens viktigste inspirasjonskilde til «Nenia» var billedhuggerverket «Den døende galler» som han hadde sett i Kapitolmuseene i Roma noen år tidligere. Skulpturen gjorde et sterkt inntrykk på ham, og han gikk senere til Nasjonalgalleriet i Oslo for å se kopien der. Han festet seg også ved et attisk gravmæle der en sønn sto sammen med sine foreldre.  Trolig kjente Valen også Olav Nygards dikt «Døyande gallar» fra 1915 som også var inspirert av «Den døende galler». Disse kunstverkene viste alle det meningsløse og tragiske ved unge menneskers død. 
Stykket ble urfremført i Oslo den 2. mai 1952 av Filharmonisk Selskaps Orkester dirigert av Odd Grüner-Hegge.